25/02/2019 | Administración LocalMunicipal
A Coruña
Servizo de Persoal
Anuncio edicto de citación para o emprazamento de eventuais interesados no PA 0000015/2019 que se tramita no Xulgado do Contecioso-Adminsitrativo nº 3 da Coruña

O día 18 de febreiro de 2019 dictouse o seguinte edicto: D. Eduardo Mera Rico, Director de Economía, Facenda e Administración do Excmo. Concello desta cidade FAI SABER: No Xulgado do contencioso-administrativo nº 3 séguese recurso contencioso-administrativo procedemento abreviado número 0000015/2019, interposto por a Confederación Intersindical Galega - CIG contra a Resolución da Concelleira Delegada de Facenda e Administración do Concello de A Coruña de data 30/11/2018, notificada o 04/12/2018, pola que se estima parcialmente o recurso de reposición contra a resolución de 18/06/2018 que aproba as bases da convocatoria para a provisión, por concurso ordinario de méritos, de postos de traballo vacantes no Excmo. Concello de A Coruña incluidos no anexo I das devanditas bases, BOP de 26/06/2018. Por parte do citado Xulgado, remítese oficio a este Concello co fin de que á maior brevidade posible se proceda ao emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa-Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en tal caso éste se enviará sen demora, e a xustificación das localizacións unha vez se ultimen. Dando cumprimento á orde do Xulgado do Contencioso-Administrativo nº 3 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000015/2019, interposto por a Confederación Intersindical Galega - CIG contra a Resolución da Concelleira Delegada de Facenda e Administración do Concello de A Coruña de data 30/11/2018, notificada o 04/12/2018, pola que se estima parcialmente o recurso de reposición contra a resolución de 18/06/2018 que aproba as bases da convocatoria para a provisión, por concurso ordinario de méritos, de postos de traballo vacantes no Excmo. Concello de A Coruña incluidos no anexo I das devanditas bases, BOP de 26/06/2018. O prazo para comparecer como demandados ante o Xulgado do Contencioso-Administrativo nº 3 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 3 de A Coruña, con sede na R/ Capitán Juan Varela, 3º andar.15007 A Coruña (Edificio da antiga Audiencia Provincial) A Coruña 19 de febreiro de 2019 O DIRECTOR DE ECONOMÍA, FACENDA E ADMINISTRACIÓN Eduardo Mera Rico